同文潛送况之諫議十四丈守潞過成季作
作者：晁補之
朝代：宋

paragraphs: 午投李同年，下馬汗如洗。
城南迫送客，雖懶聊爾耳。
出門繚陂陼，白鳥起深葦。
佛宮橫晚霽，窈窕間一水。
借問客何人，諫垣有直氣。
吾人浮丘伯，聊可與把袂。
如此邂逅何，得酒亦佳事。
官閒猶有守，旋折窘六轡。
可憐千紅蕖，的皪姹晚市。
便當夙駕行，秋風如箭駛。